google/wiki40b huggingface dataset:
गोथिक कला

गोथिक कला (Gothic art) मध्ययुगीन यूरोपीय वास्तु की एक शैली जो १२वीं शती के मध्य में फ्रांस में जन्मी। यह रोमनेस्क वास्तुकला से उद्भूत हुई। यह सम्पूर्ण पश्चिमी यूरोप में फैली किन्तु ऐल्प्स के दक्षिण में इसका प्रभाव कम रहा। इसने इटली के क्लासिक शैली को अधिक प्रभावित न कर सकी। इस शैली की इमारतें क्लासिकल शैली के सौंदर्य से विरहित थीं। पतले, ऊँचे अनेक शिखरों से मंडित होती थीं। इस शैली का बोलबोला १२वीं से १५वीं तक प्राय: चार सदियों बना रहा और अंत में पुनर्जागरण कला ने इसका स्थान ले लिया।

परिचय

वास्तु की दृष्टि से इस शैली की इमारतों में छरहरे ऊँचे खंभे सुंदर, कोणयुक्त मेहराबों को सिर से धारण करते हैं। बाहर की ओर से इनकी दीवारें पुश्तों से संपुष्ट की होती हैं। यूरोप के सैकड़ों गिरजे इसी शैली में बने हैं और इसी शैली में भारत के भी अधिकतर गिर्जे निर्मित हैं। नीचे स्तंभों की परंपरा से प्रस्तुत और ऊपर शूलशिखरों से व्याप्त गोथिक शैली की इमारतें सुदर्शन हैं। कालांतर में इस शैली में अलंकरण की व्यवस्था बढ़ती गई और इस शैली में निर्मित इमारतों की ज्यामितिक डिजाइनें वृत्ताकार तथा त्रिभुजाकार आवृत्तियाँ धारण करती गई। फूल-पौधों, लतावल्लरियों और पशुपक्षियों की आकृतियों की आकृतिसंपदा बढ़ती गई और मानवेतर रूपों की अभिव्यक्ति विशेष आग्रह से की जाने लगी।
गोथिक शैली की इमारतों, विशेषकर गिरजाघरों के दरवाजों और खिड़कियों में रंगीन काँच के टुकड़ों का उपयोग होने लगा जिनमें रंगों की विविधता विशेष आग्रह से प्रयुक्त हुई और गिरजाघरों का अंतरंग उनके योग से चमत्कृत हो उठा। उन्हीं काँच के टुकड़ों की सहायता से मानव आकृतियाँ भी बनाई जाने लगीं और संतों के चित्र रूपायित होने लगे। इस शैली की इमारतों के बहिरंग पर अनंत मूर्तियों का भी निर्माण होने लगा।
न केवल वास्तु के उपकरणों में बल्कि चित्रणकला में भी इस शैली का उपयोग हुआ और इसी के माध्यम से तत्कालीन ग्रंथ चित्रित किए जाने लगे, भित्तिचित्र लिखे जाने लगे। अधिकतर तेज रंगों का इस्तेमाल हुआ और चित्रों में स्वर्णधूलि अथवा रत्नों तक का उपयोग करने से चित्रकार न चूके। मूर्तिकला में भी पत्थर, लकड़ी, गजदंत आदि के माध्यम से इस शैली का विकास हुआ। तब के धातुओं में ढले अनेक अभिप्राय आज भी यूरोप के संग्रहालयों में सुरक्षित हैं। काष्ठकारिता और धातुकारिता, विशेषकर स्वर्णकारिता में यह शैली गहरे पैठी और आभिजात्य जीवन में अलंकरण का विशेष मान इसने प्रतिष्ठित किया। तत्कालीन आसनों, शैया तल्पों, पर्यकों आदि की हजारों गोथिक शैली में निर्मित साज सज्जा मध्यकाल के प्रासादों में प्रस्तुत हुई। इस शिल्प का एक विशिष्ट केंद्र वेनिस नगर में स्थापित हुआ जहाँ की काँच की वर्णशैली अन्यत्र दुष्प्राप्य थी। वहीं अधिकतर कलाबत्तू आदि में भी इस शैली का उपयोग हुआ और दीवारों के पर्दे तो उस शैली में इतने अभिराम बने कि, यद्यपि वे आज मिट चुके हैं, भित्तिचित्रों में उनके रूप, कलाबत्तू और मखमल के सहज आभास आज भी उत्पन्न कर देते हैं। उस शैली के लेखों की मर्यादा पिछले युगों में फिर कभी नहीं प्राप्त की जा सकी। उस मध्ययुग को साधारणत: यूरोपीय इतिहास में अंधकार युग कहा गया है, पर नि:संदेह कला के क्षेत्र में इस गोथिक वास्तुशैली ने, तक्षण, चित्रण, तंतुवाय संबधी चटख रंगों ने उसे प्रभूत आलोकित किया।
नन्दन (बाल पत्रिका)

नंदन बच्चों की एक हिन्दी पत्रिका है जो पिछले ४० वर्षो से प्रति मास प्रकाशित होती है। इस पत्रिका की शुरुआत १९६४ में पंडित नेहरू की स्मृति में हुई थी। नंदन का पहला अंक पंडित नेहरू को ही समर्पित था। प्रमुख रूप से नंदन की कहानियॉ पौराणिक एवं परी कथाएँ होती थी पर समय के साथ एवं अपने बाल पाठको की बदलती रुचि को ध्यान रख कर नंदन में समकालिन विषयो एवम प्रसिध जीवनीया भी प्रकाशित करना शुरु कर दिया। आज तक नंदन में १०,००० से भी ज्यादा कहानियाँ प्रकाशित हो चुकी है। पत्रिका में नियमित छप्ने वाली सुशील कालरा द्वारा बनाई कॉमिक चित्रकथा चीटू-नीटू काफ़ी लोकप्रिय थी।
सोनगढ़

भूगोल

फ़ोर्ट सोनगढ़ की भौगोलिक स्थिति 21.17°N 73.57°E पर है। यहां की औसत ऊंचाई ११२ मीटर (367 फ़ीट) है।
यह कस्बा एक अकेली पहाड़ी पर बसा है और निकटवर्ती क्षेत्र को ३० पत्थरों की कटाई क्षेत्रोंके कारण लगभग सपाट कर दिया गया है। इसी पाषाण कटाई व्यापार के कारण एक क्षेत्र ने राज्य की अर्थ व्यवस्था में योगदान दिया है। सोनगढ़ के निकटवर्ती क्षेत्र में सघन वनों का फ़ैलाव है और लोग एकमात्र सड़क द्वारा सोनगढ़ से जुड़े हुए हैं। सोनगढ़ राष्ट्रीय राजमार्ग ६ द्वारा पड़ोसी तालुके पश्चिम में व्यार एवं पूर्व में नवपुर से जुड़ा हुआ है।
सोनगढ़ की मुख्य आबादी क्षेत्र राष्ट्रीय राजमार्ग ६ पर बसा है, जिसके पूर्व में नन्दुरबार एवं पश्चिम में व्यारा जिला मुख्यालय हैं। यहां से निकटवर्ती बड़ा शहर है सूरत जो यहां से ८५ कि.मी दूर बसा है। सूरत केतेजी से विस्तार एवं विकास के चलते सूरत जिले से तापी जिला काट कर निकाला गया और इसका जिला मुख्यालय व्यारा में बनाया गया। सोनगढ़ वडोदरा से २५९ किमी है।

जनसांख्यिकी

2001 के अनुसार  भारतीय जनगणनुसार, सोनगढ़ की जनसंख्या २२,४२६ है। इसमें ५१% पुरुष एवं ४९% स्त्रियां हैं। यहां की औसत साक्षरता दर ६५% है जो राष्ट्रीय दर ५९.५% से अधिक है। पुरुष साक्षरता दर ७२% एवं स्त्री दर ५८% है। यहां की १४% जनसंख्या ६ वर्ष से नीचे की है।
अनामदास का पोथा

पृष्ठभूमि

इस उपन्यास की पृष्ठभूमि छान्दोग्य उपनिषद में वर्णित कथा है जिसके अनुसार दो पक्षियों की वार्ता सुनकर राजा ने रैक्व नामक "पीठ खुजलाने वाले बैलगाड़ी वाले साधु" की महिमा जानी और उनकी शरण में जाकर ज्ञानयाचना की। साधु ने ज्ञान देने से मना कर दिया। तत्पश्चात् राजगुरुओं की सलाह से राजा पुनः वहां गए और भेंट के साथ अपनी पुत्री जाबाला को भी ले गए। जाबाला के सौंदर्य से प्रभावित हो रैक्व मान गए तथा उन्होंने राजा को ज्ञानवचन कहे जो कि छान्दोग्य उपनिषद में संकलित हैं।
लेखक प्रारंभ में यह कथा लिखते हुए अपनी आपत्ति जताते हैं कि इस कथा में कुछ अधूरा प्रतीत होता है

कथानक

रैक्व जंगल में निवास करने वाला एक ऋषिपुत्र है, जिसकी माता की मृत्यु उसके जन्म के समय ही हो गयी थी। वेदों का कुछ ज्ञान प्रदान कर बाल्यकाल में ही उसके पिता भी चल बसे। पिता प्रदत्त ज्ञान से उत्पन्न जिज्ञासा को स्वानुभव से स्पष्ट करने की चेष्टा में जंगल में भटकता हुआ यह बालक किशोरावस्था में पहुंचते पहुंचते तक आसपास के गांवों में संन्यासी बालक के रूप में जाना जाने लगता है। 
एक दिन एक भयानक तूफान आता है, जिसे देख बालक वायु तत्व को सर्वशक्तिमान मानने लगता है। तूफान थमने पर वह जंगल निकलता है। अहोभाव से वायुशक्ति से हुए विनाश का अवलोकन करते हुए उसे एक दुर्घटनाग्रस्त बैलगाड़ी दिखती है, जिसके पास ही दो मानव शरीर पड़े हैं। एक की मृत्यु हो चुकी है। लेकिन दूसरा, यह जीवित तो है लेकिन बेहोश है। लेकिन यह क्या .... यह तो कोई विचित्र प्राणी है - इतने सुंदर लंबे मुलायम केश, इतनी सुंदर इतनी बड़ी मृग सरीखी आंखें, इतना सुंदर मुख? नहीं नहीं यह मानव नहीं हो सकता अवश्य ही यह कोई देवलोक का प्राणी है। इतने में घायल राजकुमारी को होश आ जाता है।
यहां से शुरु होती है बैलगाड़ी वाले ऋषिपुत्र की कथा, जिसकी पीठ में रह रह कर खुजली उठती है जो शांत ही नहीं होती, या यूं कहें कि कथा के अंत में ही शांत होती है।
ताहरपुर गाँव, खैरागढ़ (आगरा)

आदर्श स्थल

इस गाँव में कई आदर्श स्थल है यहाँ पर प्राचीन शिव मंदिर है जैन धर्म मन्दिर है
लुनुगम्वेहेरा राष्ट्रीय उद्यान

भौतिक विशेषताऐं

उद्यान की ऊंचाई 91 मीटर (299 फीट) है। राष्ट्रीय उद्यान में उत्तर से दक्षिण और पश्चिम से पूर्व तक वर्षा कम हो जाती है। लुनुगम्वेहेरा का औसत वार्षिक तापमान 30 ° C (86 ° F) है।

वनस्पति और जीव

सागौन और नीलगिरी के बागान जंगल में आम हैं। छुइमुइ पौधा, खिरनी, दूब घास, आदि कई प्रजातियां भी होती हैं।
लियाओनिंग

(सरल चीनी: 辽宁, पारम्परिक चीनी: 遼寧, मान्छु: ᠯᡳᠶᠣᠣ ᠨᡳᠩ, अंग्रेज़ी: Liaoning) उत्तरपूर्वी जनवादी गणतंत्र चीन में स्थित एक प्रांत है। इसका नाम प्रांत से होकर बहने वाली लियाओ नदी के नाम को 'निंग' शब्द (अर्थ: 'शान्ति') के साथ जोड़कर बनाया गया है। इस प्रांत की स्थापना सन् १९०७ में 'फ़ेन्गतियान' (奉天) नाम से की गई थी लेकिन १९२९ में नाम बदलकर 'लियाओनिंग' कर दिया गया। लियाओनिंग की राजधानी शेनयांग शहर है।
सैयदी फखरुद्दीन

बाजी मौलाई सैयदी फखरुद्दीन शहीद 11 वीं शताब्दी की पवित्र इस्मैली, फातिमीद, मुस्ताली संत, जो पहले  इस्मैली शहीद थे, राजस्थान में भीलस स्थानीय जनजातीय के बीच मिशनरी कार्य के दौरान शहीद हुए और उनको गालीकोट, भारत में दफन किया है। मकबरे को उनके अनुयायियों में सबसे सम्मानित स्थान है।
दाउदी बोहरा दाई उनकी पीढ़ी से हैं, परिवार का चार्ट नीचे दिखाया गया है।
२३५८ ईसा पूर्व

२३५८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३५८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
राष्ट्रीय राजमार्ग (भारत)

भारत के राष्ट्रीय राजमार्ग, भारत की केन्द्रीय सरकार द्वारा संस्थापित और सम्भाले जानी वाली लंबी दूरी की सड़के है। मुख्यतः यह सड़के 2 पंक्तियो की है, प्रत्येक दिशा में जाने के लिए एक पंक्ति। भारत के राजमार्गो की कुल दूरी लगभग 4754000 किमी है, जिसमे से केवल 4,885 किमी की सड़को के मध्य पक्का विभाजन बनाया गया है। राजमार्गो की लंबाई भारत के सड़को का मात्र 2% है, लेकिन यह कुल यातायात का लगभग 40% भार उठाते है। 1995 में पास संसदीय विदेहक के तहत इन राजमार्गो को बनाने और रख-रखाव के लिए निजी संस्थानो की हिस्सेदारी को मंजूरी दी गई। हाल के समय में इन राजमार्गो का तेजी से विकास हुआ जिनके तहत भारत के शहर और कस्बो के बीच यातायात के समय में गिरावट आई। कुछ शहरो के बीच 4 और 6 पंक्तियों के राजमार्गो का भी विकास हुआ। भारत का सबसे बड़ा राजमार्ग राष्ट्रीय राजमार्ग ७ (NH44) है, जो j&k के श्रीनगर शहर को भारत के दक्षिणी कोने, तमिलनाडु के कन्याकुमारी शहर के साथ जोड़ता है। इसकी लंबाई 3745 किमी है। सबसे छोटा राजमार्ग NH118 हैं यह आसानी से जमशेदपुर है। इसकी लंबाई 5 किलोमीटर हैं।
काफ़ी सारे राजमार्गों का अभी भी विकास हो रहा है। ज्यादतर राजमार्गों को कंक्रीट का नहीं बनाया गया है। मुम्बई पुणे एक्सप्रेस-वे इसका एक अपवाद है।
राष्ट्रीय राजमार्गो का चौराह *झांसी* हैं।
सबसे बड़ा राष्ट्रीय राजमार्ग एनएच 44 है जो श्रीनगर को कन्याकुमारी से जोड़ता है इसकी कुल लंबाई 3745 किलोमीटर है।
दुर्गापुर उपज़िला, राजशाही

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है।

अवस्थिती

दुर्गापुर उपजिला बांग्लादेश के पूर्वी भाग में, राजशाही विभाग के राजशाही जिले में स्थित है।
योद्धा

योद्धा का कार्य युद्ध करना होता है।संसार में अनेकों योद्धा हुए हैं। कर्ण, द्रोणाचार्य , अर्जुन इत्यादि भी सभी योद्धा थे। भारत में कई योद्धा तो धर्म की रक्षा के लिए लडे। ऐसे योद्धाओं को धर्म योद्धा भी कहा जाता है।
प्रदीप्त बत्ती

प्रदीप्त बत्ती या प्रदीप्त नलिका या फ्लोरिसेण्ट लैम्प एक 'गैस-डिस्चार्ज बत्ती' (gas-discharge lamp) है जिसमें पारे के वाष्प को इक्साइट (excite) करने के लिये विद्युत विभव का उपयोग किया जाता है। यह समान मात्रा में प्रकाश पैदा करने के लिये साधारण बल्ब (इन्कैण्डिसेन्ट लैम्प) की तुलना में कम बिजली खाता है। किन्तु इन्का आकार बड़ा होता है, इन पर शुरुआत में अधिक पैसा खर्च करना पड़ता है तथा इनमें पारा मर्करी की एक सूक्ष्म मात्रा भी होती है जो पर्यावरण को नुकसान पहुँचाती है।
मूर्ति

भारतीय कला और संस्कृति के सन्दर्भ में किसी भी प्रकार के रूप, प्रतिमा (idol) या ठोस वस्तु को मूर्ति कहते हैं, उदाहरण के लिए देवताओं और मनुष्यों की मूर्ति। जब किसी देवता की मूर्ति में प्राण प्रतिष्ठा हो जाती है तब वह उस देवता के तुल्य बन जाती है।
ग्रीन पार्क स्टेडियम

इतिहास

स्टेडियम का नाम मैडम ग्रीन के नाम पर पड़ा जो कि 1940 के दशक में यहाँ घुड़सवारी का अभ्यास करती थी। यह स्टेडियम कानपुर के सिविल लाइन्स इलाके में गंगा नदी के किनारे स्थित है।
दिसम्बर 1959 में, भारत की पहली टेस्ट जीत इसी मैदान पर हुई।
लोपोलिथ

जब मैग्मा जमकर तश्तरीनुमा आकर ग्रहण कर लेता है तो, उसे लापोलिथ (Lopolith) कहते है। लापोलिथ, दक्षिण अफ्रीका में मिलते हैं।
एलवीडीटी

परिचय

LVDT रैखिक विस्थापन के मापन में बहुत उपयोगी हैं। इनमें कुछ घिसने-पिटने वाले अवयव नहीं है, ये बहुत दिन तक चलते हैं, घर्षणहीन होते हैं। एसी से चलने वाले LVDT में कोई इलेक्ट्रानिक्स नहीं होती अतः वे तुषारजनिक (क्रायोजेनिक) ताप पर भी काम करने के लिए बनाये जा सकते हैं और 650°C तक उच्च ताप के लिए भी बनाये जा सकते हैं।
LVDT विविध कार्यों के लिए प्रयोग किये जाते रहे हैं जैसे- पावर तर्बाइन, हाइडौलिक्स, स्वचालन, वायुयान, कृत्रिम उपग्रह, परमाणु रिएक्तर आदि।
LVDT स्थिति (पोजिशन) या रैखिक विस्थापन को यांत्रिक से विद्युत संकेत में बदल देता है।
रामस्‍वरूप चतुर्वेदी

रामस्‍वरूप चतुर्वेदी (१९३१ - २००३) हिन्‍दी साहित्‍य के उन समीक्षकों में से थे जो मुख्‍यतः भाषा की सृजनात्‍मकता को केन्‍द्र में रखकर समीक्षा कर्म में प्रवृत्‍त हुए थे।

परिचय

उनका जन्म ६ मई १९३१ को हुआ था। उन्होंने आगरा से १९४६ में हाईस्कूल किया, कानपुर के क्राइस्ट चर्च कॉलेज से बी.ए. की डिग्री ली और १९५० में इलाहाबाद चले गये। सन १९५४ में इलाहाबाद विश्वविद्यालय के हिन्दी विभाग में प्रवक्ता पद पर नियुक्त हुए और प्रोफेसर के पद से सेवानिवृत्त हुए। २४ जुलाई २००३ को ७२ वर्ष की आयु में उनका निधन हुआ। एक समीक्षक के रूप में उन्होंने हिन्दी साहित्य को कई ग्रन्थ दिये। 'हिन्दी साहित्य और संवेदना का विकास' नामक कृति के लिये उन्हें १९९६ का व्यास सम्मान मिला।
सांड की आँख

विकास और कास्टिंग

शुरुआत में भूमि पेडनेकर और तापसी पन्नू अभिनीत इस फिल्म का नाम वुमनिया तय किया गया था, लेकिन शीर्षक के कानूनी अधिकारों पर विवाद के कारण, जो कि प्रीतीश नंदी कम्युनिकेशंस के पास हैं, फिल्म का नाम बदलकर सांड की आंख रख दिया गया। प्रकाश झा को भी महत्वपूर्ण भूमिका निभाने के लिए कलाकारों के दल में शामिल किया गया। फरवरी 2019 के अंतिम सप्ताह में, विनीत कुमार सिंह को कलाकारों के दल में शामिल किया गया। फिल्म के विवरण देते हुए, सह निर्माता अनुराग कश्यप ने कहा कि यह फिल्म सबसे पुराने शार्पशूटर, चंद्रो तोमर और उनकी भाभी प्रकाशी तोमर के जीवन पर आधारित एक बायोपिक है।

फिल्मांकन

बागपत में 10 फरवरी 2019 को फिल्मांकन शुरू हुआ। फिल्म का दूसरा भाग हस्तिनापुर और मवाना में शूट किया जाना है। पन्नू ने फिल्म में एक शार्पशूटर की भूमिका को पुन: पेश करने के लिए एयर पिस्टल और राईफ़ल शूटिंग का प्रशिक्षण लिया। फिल्मांकन अप्रैल के अंतिम सप्ताह में पूरा हुआ, जैसा कि पन्नू ने अपने सोशल मीडिया पर साझा किया था।

प्रमोशन और रिलीज

14 फरवरी 2019 को, मुख्य अभिनेताओं ने शूटिंग स्थल से फिल्म का फर्स्ट लुक साझा किया। होली के त्योहार पर शुभकामनाएं देते हुए, पन्नू ने 21 मार्च 2019 को ट्विटर पर फिल्म से एक और लुक साझा किया। चंद्रो और प्रकाशी तोमर को पेश करते हुए, जिनके जीवन पर फिल्म आधारित है, एक लघु वीडियो रिलायंस एंटरटेनमेंट द्वारा 14 अप्रैल 2019 को यूट्यूब पर जारी की गई थी। फिल्म के फर्स्ट लुक पोस्टर 16 अप्रैल 2019 को जारी किए गए थे। पोस्टर में पन्नू और भूमि अपनी पिस्तौल के साथ पोज़ देते हुए दिख रहे थे। पोस्टर में फ़िल्म के दीवाली के दिन रिलीज होने का उल्लेख है। 
फिल्म का आधिकारिक टीज़र 11 जुलाई 2019 को रिलायंस इंटरटेनमेंट द्वारा रिलीज़ किया गया था।
रसगुल्ला

विधि

रसगुल्ला बनाने के लिये मुख्य सामग्री छैना है, जिसे हम ताजी छैना कह कर डेयरी से ला सकते हैं या दूध से हम इसे घर पर बना सकते हैं। यदि हमको छैना घर पर बनाना हैं तो सबसे पहले हम रसगुल्ले बनाने के लिये छैना बनायेगे.
छैना बनाने के लिये दूध को किसी भारी तले वाले बर्तन में निकाल कर गरम कीजिये. दूध में उबाल आने के बाद नीबू का रस डालते हुये चमचे से चलाइये. दूध जब पूरा फट जाय, दूध में छैना और पानी अलग दिखाई देने लगे तो तुरन्त आग बन्द कर दीजिये. छैना को कपड़े में छानिये और ऊपर से ठंडा पानी डाल दीजिये ताकि नीबू का स्वाद छैना में न रहे. कपड़े को हाथ से दबा कर अतिरिक्त पानी निकाल दीजिये. रसगुल्ला बनाने के लिये छैना तैयार है।
छैना को बड़ी थाली में निकाल लीजिये, एरोरूट मिला कर छैना को अच्छी तरह मथिये. छैना को इतना मथिये कि वह चिकना गुथे हुये आटे की तरह दिखाई देने लगे. रसगुल्ला बनाने के लिये छैना तैयार है।
इस छैने से थोड़ा थोड़ा छैना निकाल कर. पौन इंच से लेकर एक इंच व्यास के छोटे छोटे गोले बना कर प्लेट में रख लीजिये. सारे रसगुल्ले के लिये गोले इसी तरह बना लीजिये और इन्हें आधे घंटे के लिये किसी गीले कपड़े से ढक कर रख दीजिये.
300 ग्राम चीनी और 1 लीटर पानी किसी बर्तन में डाल कर गरम कीजिये. जब पानी खौलने लगे तो छैने से बने गोले पानी में डाल दीजिये. बर्तन को ढक दीजिये, इन छैना के गोलों को, 20 मिनिट तक मीडियम आग पर उबलने दीजिये. रसगुल्ले पक कर फूल जायेंगे, गैस बन्द कर दीजिये. रसगुल्ले सीरप में ही ठंडे होने दीजिये.
लीजिये छैना के रसगुल्ले तैयार हैं। ठंडा होने के बाद, रसगुल्लों को फ्रिज में रख दीजिये और अब ठंडा ठंडा रसगुल्ला परोसिये और खाइये.
आउवा

आउवा राजस्थान के पाली जिले के मारवाड़ जंक्शन तहसील का एक प्रसिद्ध गाँव है। यह गाँच मारवाड़ जंक्शन रेलवे स्टेशन से १३ किमी की दूरी पर स्थित है। यहाँ पर भगवान शिव (कामेश्वर महादेव) का एक प्राचीन मंदिर है जो ११वीं शदी में निर्मित माना जाता है।
आउवा के ठाकुर कुशाल सिंह ने १८५७ की क्रान्ति में अंग्रेजों के विरुद्ध संघर्ष का नेतृत्व किया था।
चेतन आनन्द

व्यक्तिगत जीवन

dhggjvgkvhjxfjj
अनार

औषधीय गुण

अनार में प्रचुर मात्रा में लाभदायक प्रोटीन, कार्बोहाइड्रेट, फाइबर, विटामिन और खनिज पाए जाते हैं। १०० ग्राम अनार खाने पर हमारे शरीर को लगभग ६५ किलो कैलोरी ऊर्जा मिलती है। कई आयुर्वेदिक दवाएं बनाने में भी अनार का प्रयोग किया जाता है। इसके बीजों से निकले तेल का प्रयोग औद्योगिक क्षेत्र में किया जाता है। अनार के पेड़ की लकड़ी बहुत मजबूत होती है। आमतौर पर इसकी लकड़ी का प्रयोग टहलते समय काम में लाई जाने वाली छड़ी बनाने में किया जाता है। इस पर किए गए अध्ययनों से पता चलता है कि अनार रक्तसंचार वाली बीमारियों से लड़ता है, उच्च रक्तचाप को घटाता है, सूजन और जलन में राहत पहुँचाता है, गठिया और वात रोग की संभावना घटाता और जोड़ों में दर्द कम करता है, कैंसर की रोकथाम में सहायक बनता है, शरीर के बुढ़ाने की गति धीमी करता है और महिलाओं में मातृत्व की संभावना और पुरुषों में पुंसत्व बढ़ाता है। अनार को त्वचा के कैंसर, स्तन-कैंसर, प्रोस्टेट ग्रंथि के कैंसर और पेट में अल्सर की संभावना घटाने की दृष्टि से भी विशेष उपयोगी पाया गया है। अमरीकी डॉक्टरों की एक पत्रिका ने हाल ही में लिखा कि अनार का रस वृद्धावस्था में सठिया जाने के अल्सहाइमर रोग की संभावना भी घटाता है।अनार की डाली से बनी हुई कलम पूजा-उपासना और तांत्रिक प्रयोगों में भी इस्तेमाल की जाती है। पुजारी/तांत्रिक एक स्वच्छ कागज़ पर अनार की कलम को लाल रंग की स्याही में डुबोकर रेखाओं और गणित के अक्षरों के जरिये एक यंत्र का निर्माण करते हैं, जो शरीर पर धारण करने से व्यक्ति को नकारात्मक उर्जा के प्रभाव से बचाता है।
ताराकान्दा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। जनसांख्यिकीक रूप से, यहाँ, इस्लाम के अनुयाई, आबादी के औसतन ९१% के करीब है। शेष जनसंख्या प्रमुखतः हिन्दू धर्म की अनुयाई है। यह मयख्यातः एक ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

ताराकान्दा उपजिला बांग्लादेश के उत्तरी सीमा से सटे, मयमनसिंह विभाग के जमालपुर जिले में स्थित है।
इयोब्ब

बाइबिल के अनुसार, इय्योब (अय्यूब, योब) अब्राहम के समकालीन कोई अरबनिवासी गैर-यहूदी कुलपति थे।
लगभग ५३० ई. पू. में एक यहूदी कवि ने उन्हीं को नायक बनाकर इय्योब नामक ग्रंथ की रचना की थी जो गांभीर्य तथा काव्यात्मक सौंदर्य की दृष्टि से विश्वसाहित्य के ग्रंथरत्नों में से एक है। इसमें सदाचारी मनुष्य के दुर्भाग्य की समस्या नाटकीय ढंग से, अर्थात् इय्योब तथा उनके चार मित्रों के संवाद के रूप में, प्रस्तुत की गई है। यहूदियों की परंपरागत धारणा के अनुसार चारों मित्रों का विचार है कि इय्योब अपने पापों के कारण ही दु:ख भोग रहे हैं। इय्योब पापी होना स्वीकार करते हैं, किंतु वे अपने पापों तथा अपनी घोर विपत्तियों में समानुपात नहीं पाते। फिर भी सब कुछ ईश्वर के हाथ से ग्रहण करते हुए इय्योब कहते हैं कि मनुष्य ईश्वर का विधान समझने में असमर्थ है। संवाद के अंत में स्वर्ग की ओर से संकेत मिलता है कि सर्वज्ञ तथा सर्वशक्तािन् विधाता ने पापों के कारण इय्योब को दंड देने के लिए नहीं, प्रत्युत उनकी परीक्षा लेने तथा उनको परिशुद्ध करने के उद्देश्य से उनको विपत्तियों का शिकार बना दिया है। इय्योब इस परीक्षा में उत्तीर्ण होकर ईश्वर से अपरना पूर्व वैभव प्राप्त कर लेते हैं। प्रस्तुत समस्या पर ईसा आगे चलकर नया प्रकाश डालकर सिद्ध करेंगे कि दूसरों के पापों के लिए प्रायश्चित करने के उद्देश्य से भी दु:ख भोगा जा सकता है।
बुद्ध स्मृति पार्क

यह बिहार की राजधानी पटना के पटना रेलवे जंक्शन के पास 22 एकड़ ज़मीन पर 125 करोड़ रुपए की लागत से बना उद्यान है। इसके मध्य में 200 फ़ीट ऊँचा एक स्तूप बनाया गया है। इसमें छह देशों से लाए गए ' बुद्ध अस्थि अवशेष' की मंजुषाएं रखी गई हैं। 27 मई 2010 को बुद्ध पूर्णिमा के दिन तिब्बतियों के धर्मगुरु दलाई लामा ने इसे जनता को समर्पित किया। उन्होंने इस स्तूप को पाटलिपुत्र करुणा स्तूप का नाम दिया। यह दुनिया भर के बौद्ध पर्यटकों के लिए आकर्षण का केंद्र है।
मरीज़

मरीज़, जन्म नाम अब्बास अब्दुल अली वासी (गुजराती: અબ્બાસ અબ્દુલઅલી વાસી, 22 फ़रवरी 1917 – 19 अक्टूबर 1983) गुजराती भाषा के कवि थे। वे मुख्तः अनकी ग़ज़लों के लिए जाने जाते हैं, सामान्य रूप से वे गुजरात के ग़ालिब को कहा जाता है। उनके प्रारंभिक वर्षों में उसने अपनी पढ़ाइयाँ को छोड़कर जूते का कारख़ाना में काम करने लगे। कविता में रुचि रखते हुए, उसने पत्रकारिता में अपनी पढ़ाई प्रारंभ की थी। उनकी कविताएँ ने केवल उनकी मृत्यु के पश्चात प्रसिद्धि को प्राप्त की थी।
अंडाणु

इतिहास

जबकि गैर-स्तनधारी पशु अंडे स्पष्ट थे, सिद्धांत वही सब विवियम ("प्रत्येक जीवित प्राणी [एक अंडा से आता है]"), विलियम हार्वे (1578-1657) से जुड़े, स्वयं के पीढ़ी और रचनात्मकता की अस्वीकृति भी थी एक साहसिक धारणा के रूप में कि स्तनधारियों ने अंडे के माध्यम से भी पुन: तैयार किया। कार्ल अर्नस्ट वॉन बायर ने 1827 में स्तनधारी डिंब की खोज की, और एडगर एलन ने 1 9 28 में मानव अवशेष की खोज की। ओवा (एक स्टारफ़िश) के साथ शुक्राणु के संयोजन को ओस्कार हर्टविग ने 1876 में देखा

मानव और स्तनपायी ओवा

ओवम और शुक्राणु एक साथ fusing
एक अंडाकार निषेचन की प्रक्रिया (ऊपर से नीचे)
सभी स्तनधारियों में महिला शरीर के अंदर डिवृक्ष किया जाता है।
मानव ओवा आदिम जर्म कोशिकाओं से बढ़ता है जो अंडाशय के पदार्थ में एम्बेडेड होते हैं। गर्भाशय ग्रंथियों को स्राव देने के लिए उनमें से हर बार बार-बार विभाजित होता है, अंत में एक ब्लास्टोसिस्ट का निर्माण होता है। [6]
डिंब मानव शरीर में सबसे बड़ी कोशिकाओं में से एक है, आमतौर पर एक खुर्दबीन या अन्य बढ़ाई हुई डिवाइस की सहायता के बिना नग्न आंखों के लिए दिखाई देता है। मानव अंडाशय व्यास में लगभग 0.1 मिमी उपाय करता है
भूमध्यसागरीय

भूमध्यसागर से सटे हुए अंचल में भूमध्यसागरीय जनवायु पाई जाती है। इस जलवायु की सर्वप्रमुख विशेषता जाड़े में वर्षा है। इस अंचल में फलों की कृषि अधिक होती है।
स्कॉटलैंड क्रिकेट टीम का संयुक्त अरब अमीरात दौरा

वनडे सीरीज

यूएई ने कोई सीरीज नहीं जीती।

टी20 सीरीज

साल 2015 से अब तक 2 मैचों की 2 (उसमें विश्व कप) सीरीज हुई हैं। उसमें यूएई ने 1 सीरीज जीती हैं।
ऊर्जा प्रौद्योगिकी

ऊर्जा प्रौद्योगिकी (Energy technology) एक अन्तरविषयक इंजीनियरी विज्ञान है जिसका सम्बन्ध दक्ष, सुरक्षित, पर्यावरणमित्र तथा किफायती ऊर्जा की प्राप्ति, परिवर्तन, प्रेषण, भण्डारण तथा उपयोग से है। 
मानव के लिए ऊर्जा एक महती आवश्यकता है किन्तु दुर्लभ संसाधन है। बहुत से राजनैतिक संघर्ष और युद्ध ऊर्जा को लेकर ही हुए हैं।